༈ འཇམ་མགོན་རྒྱལ་བའི་རིང་ལུགས་པདྨོའི་ཚལ། །འཕྲིན་ལས་ག
འོད་སྟོང་གིས་རབ་ཕྱེ་སྟེ། །སྐལ་བཟང་བུང་བའི་དགའ་སྟོན་རྒྱས་མཛད་རྗེ། །
སྐྱབས་མཆོག་ཉིན་མོའི་མགོན་པོར་གསོལ་བ་འདེབས། །རྣམ་དཀར་ལྷག་བསམ་
འདབ་སྟོང་བཞད་པའི་རྩེར། །འགྱུར་མེད་དད་པ་ཟླ་བའི་དཀྱིལ་འཁོར་དུ། །ཁྱོད་
ཞབས་ཤིས་པ་འབུམ་གྱི་དཔལ་སྟེར་བ། །མི་འཇིགས་ནམ་མཁའི་ཆོས་ཉིད་རྗེས་
འགྲོར་མཛོད། །ནམ་ཞིག་ལྷན་གཅིག་འགྲོགས་པའི་ལུས་སེམས་གཉིས།
བདག་ཕྲ་མས་སོ་སོར་ཕྱེ་བའི་ཚེ། །ཞིང་མཆོག་དགའ་ལྡན་ཆོས་ཀྱི་ཕོ་བྲང་དུ། །
མྱུར་བར་དྲོངས་ཤིག་སྐྱབས་མགོན་ཐམས་ཅད་མཁྱེན། །ཚེ་རབས་ཨུཏྤལ་དཀར་
པོའི་འཕྲེང་བ་རུ། །མགོན་ཁྱོད་ཟླ་བ་གསར་བའི་དཀྱིལ་འཁོར་ལས། །བརྩེ་ཆེན་
ག་བུར་བསིལ་བའི་ཐིག་འཕྲེང་གིས། །སྲིད་ཞིའི་རྒུད་པའི་ཚ་གདུངས་སོལ་ཅིག་
གུ། །མདོར་ན་དུས་དང་གནས་སྐབས་ཐམས་ཅད་དུ། །འབྲལ་མེད་སྤྱི་བོའི་རྒྱན་
དུ་ལེགས་བསྟེན་ནས། །གསང་བ་ཀུན་འཛིན་སྲས་ཀྱི་མཆོག་གྱུར་ཏེ། །ཟུང་འཇུག་
བདེ་བ་ཆེན་པོའི་ས་ཐོབ་ཤོགག །ཅེས་རང་དང་འབྲལ་མེད་སྨོན་ལམ་འདི་ཡང་མགོན་ཁང་པ་དགེ་
སློང་ཡོན་ཏན་གྲགས་པས་བསྐུལ་བ་ལྟར། ༧ཤཱཀྱའི་བཙུན་པ་བློ་བཟང་རྒྱལ་མཚན་སེངྒེས་སྦྱར་པའོ། །